鳳頭鷹

鳳頭鷹，又叫鳳頭蒼鷹，係猛禽嘅一種。種名係由兩組拉丁文字：tri、virgatus所組成，學名意思係「喉嚨有三個條紋嘅鷹」咁解。

特徵 
鳳頭鷹個樣有啲似松雀鷹，但係大隻啲。雄鳥深灰啡色，胸、肚有啡色嘅棋斑。雌鳥同幼鳥羽毛顏色偏啡。

飛行模式 
成日做翼尖震動嘅飛行表演，時時可以聽到佢嘅尖叫聲。

分布 
佢哋嘅繁殖地遍佈東南亞至南中國。

繁殖 
9月至6月初可以見到求偶表演飛行，2月築巢，5月至6月可以見到樹上有幼鳥。喺香港嘅金山郊野公園亦有人發現過佢哋嘅巢。佢哋會喺樹上起巢，生兩到三隻蛋。雌鷹保護鳥巢意識好強，會襲擊路經雀巢嘅人。

同其他猛禽一樣，鳳頭鷹會捉其他嘅雀鳥同細隻嘅哺乳動物嚟食。報導過佢哋飛入農場裏面捉白鴿嚟食嘅新聞。

保育 
喺香港，鳯頭鷹係受到香港法例第170條《野生動物保護條例》保護嘅。

香港鳥類

資料來源 
 Birds of India by Grimmett, Inskipp and Inskipp, ISBN 0-691-04910-6
 《香港及華南鳥類》，ISBN 978-962-02-0360-2
 《香港鳥類攝影圖鑑》，ISBN 962-14-2973-0
 《猛禽觀察圖鑑》，ISBN 957-32-5901-X

雀